**Οδύσσεια, ερωτήσεις κατανόησης 11ης ενότητας (διάρκεια 10 λεπτά)**

(κυκλώστε τη σωστή απάντηση)

**1. Σε ποια μέρα της Οδύσσειας βρισκόμαστε;**

α) Στην 11η β) Στην 28η γ) Στην 32η δ) Στην 53η

**2. Η Αθηνά πήγε στη βασιλοπούλα Ναυσικά και της έβαλε στο μυαλό την ιδέα...**

α) να πάει στο ποτάμι να πλύνει τα ρούχα, επειδή πλησίαζε η μέρα του γάμου της. β) να πάει μια βόλτα στο ποτάμι με τις φίλες της.

**3. Η Ναυσικά και οι δούλες της, αφού έπλυναν τα ρούχα, πλύθηκαν...**

α) κι άρχισαν να παίζουν με το τόπι. β) και πήραν το δρόμο της επιστροφής.

**4. Το τόπι έπεσε στη θάλασσα, τα κορίτσια άρχισαν να τσιρίζουν...**

α) και μία από αυτές πήγε να το μαζέψει β) και ξύπνησε ο Οδυσσέας.

**5. Ο Οδυσσέας, αφού αναρωτήθηκε σε ποιων τη χώρα έχει φτάσει,...**

α) πήρε ένα κλαδί, έκρυψε τη γύμνια του και πήγε να συναντήσει τα κορίτσια. β) φόρεσε τα ρούχα του και πήγε να συναντήσει τα κορίτσια.

**6. Ο ποιητής παρομοιάζει τον Οδυσσέα με...**

α) πονηρή αλεπού που κυνηγάει κότες. β) άγριο άλογο που τρέχει στα λιβάδια. γ) περήφανο λιοντάρι που περιφέρεται στα όρη.

**7. Μόλις η Ναυσικά και οι φίλες της είδαν τον Οδυσσέα...**

α) σκόρπισαν πανικόβλητες όλες μαζί. β) σκόρπισαν πανικόβλητες εκτός από τη Ναυσικά.

**8. Η Ναυσικά ήταν τόσο θαρραλέα;**

α) Ναι, ήταν πολύ θαρραλέα β) Ήταν θαρραλέα, βοήθησε όμως και η Αθηνά.

**9. Μόλις ο Οδυσσέας αντίκρισε τη Ναυσικά...**

α) το έβαλε στα πόδια, γιατί ντράπηκε. β) έτρεξε προς το μέρος της. γ) σκέφτηκε τι έπρεπε να κάνει.

**10. Τι σκεφτόταν ο Οδυσσέας;**

α) Να πέσει στα γόνατά της ή να της μιλήσει από μακριά. β) Να πάει να φέρει την μπάλα από τη θάλασσα. γ) Τίποτα από τα παραπάνω.

**11. Τελικά τι προτίμησε να κάνει;**

α) Να πέσει στα γόνατά της. β) Να της μιλήσει από μακριά.

**12. Στην αρχή του λόγου ο Οδυσσέας είπε στη Ναυσικά...**

α) πόσο όμορφη ήταν. β) πόσο πολύ πεινούσε.

**13. Παινεύοντας την ομορφιά της της είπε ότι κάποτε είδε στη Δήλο να φυτρώνει ένα πανέμορφο βλαστάρι...**

α) μηλιάς. β) αχλαδιάς. γ) φοινικιάς.

**14. Της είπε ότι πήγε εκεί οδηγώντας πολύ στρατό. Το είπε γιατί ήθελε...**

α) να της πει ότι ήταν πολυταξιδεμένος. β) να της πει ότι ήταν βασιλιάς.

**15. Στη συνέχεια της είπε ότι...**

α) υπέφερε στη θάλασσα είκοσι (20) ημέρες. β) υπέφερε στη θάλασσα τριάντα (30) ημέρες.

**16. Μετά της ζήτησε να...**

α) του δείξει την πόλη. β) του δώσει ένα πανί να σκεπαστεί. γ) Και τα δύο.

**17. Στο τέλος της ευχήθηκε...**

α) να βρει ένα καλό μέρος να κάνουν πάρτι. β) να βρει έναν καλό γαμπρό.

**18. Η Ναυσικά κατάλαβε ότι ο Οδυσσέας...**

α) είναι σημαντικός και έξυπνος. β) είναι ασήμαντος και κουτός.

**19. Αποφάσισε να...**

α) του δώσει ρούχα και να τον βοηθήσει. β) τον διώξει, γιατί τον φοβήθηκε.

**20. Στο τέλος, αφού του είπε ότι βρίσκεται στη χώρα των Φαιάκων ζήτησε από τις δούλες της...**

α) να δώσουν στον Οδυσσέα να φάει, να πιει και να τον πλύνουν. β) να φύγουν, αφήνοντας τον Οδυσσέα εκεί.